बीते दिनों गोरक्षा के नाम पर भी लोगों ने जमकर गुण्डागर्दी की। केंद्र में भाजपा की सरकार बन जाने के बाद तमाम असामाजिक तत्वों ने गोरक्षकों का चोला ओड़कर गोरक्षा के नाम पर अवैध वसूली शुरू कर दी। उनको लग रहा था कि गोरक्षक का चोला पहन लेने से उन्हें सरकार का संरक्षण हासिल हो जाएगा। ऐसे में गोरक्षा के काम मंे जुटे गोभक्तोें ने समय की नजाकत को देखते हुए अपने आंदोलन को धीमा किया ताकि उनके अभियान का गुण्डा प्रवृत्ति के लोग नाजायज फायदा न उठा सकें। फिलहाल पद्मावत फिल्म भी देश के कई राज्यों में रिलीज हो चुकी है इसलिए इस फिल्म का विरोध कर रहे संगठनों के नेताओं का भी दायित्व है कि वे पहले फिल्म को देखें और अगर इसमें कुछ भी आपत्तिजनक नहीं है तो आंदोलन को बापस ले लें ताकि अराजक तत्व इस आंदोलन की आड़ में गुण्डागर्दी और लूटपाट न कर सकें। सरकार को भी इस मामले में दो टूक फैसला लेना चाहिए। अगर फिल्म आपत्तिजनक है तो सरकार संविधान के दायरे में रहकर अपने विधायी अधिकार का इस्तेमाल करके उच्चतम न्यायालय के फैसले के बावजूद इस पर रोक लगा सकती है। अन्यथा वोट बैंक की राजनीति के चलते अराजकता के सामने सरकारों के समर्पण के दूरगामी नतीजे भयावह होंगे।